CELEX: 62017CN0674
Language: da
Date: 2017-12-01 00:00:00
Title: Sag C-674/17: Anmodning om præjudiciel afgørelse indgivet af Korkein hallinto-oikeus (Finland) den 1. december 2017 — Luonnonsuojeluyhdistys Tapiola Pohjois-Savo — Kainuu ry

19.2.2018   
            
            
               DA
            
            
               Den Europæiske Unions Tidende
            
            
               C 63/7
            
         Anmodning om præjudiciel afgørelse indgivet af Korkein hallinto-oikeus (Finland) den 1. december 2017 — Luonnonsuojeluyhdistys Tapiola Pohjois-Savo — Kainuu ry
   (Sag C-674/17)
   (2018/C 063/10)
   Processprog: finsk
   
      Den forelæggende ret
   
   Korkein hallinto-oikeus
   
      Parter i hovedsagen
   
   
      Sagsøger: Luonnonsuojeluyhdistys Tapiola Pohjois-Savo — Kainuu ry
   
      Andre procesdeltagere og parter: Suomen riistakeskus, Risto Mustonen og.Kai Ruhanen
   
      Præjudicielle spørgsmål
   
   
               1)
            
            
               Kan det henset til ordlyden af habitatdirektivets (1) artikel 16, stk. 1, litra e), tillades, at der på grundlag af ansøgninger fra enkelte jægere udstedes regionalt begrænsede dispensationer til såkaldt bestandsplejende jagt?
               
                           —
                        
                        
                           Har det betydning for vurderingen af dette spørgsmål, at skønsudøvelsen i forbindelse med afgørelsen om dispensationerne retter sig efter en national bestandsplejeplan samt efter den i en bekendtgørelse fastsatte øvre grænse for antallet af nedlagte dyr, inden for hvilken der hvert år kan tildeles undtagelsestilladelser for medlemsstatens område?
                        
                     
                           —
                        
                        
                           Kan der ved vurderingen tages hensyn til andre aspekter såsom målsætningen om at hindre skader på hunde og øge den generelle tryghedsfølelse?
                        
                     
         
               2)
            
            
               Kan tildeling af dispensationer til bestandsplejende jagt som omhandlet i det første spørgsmål begrundes med, at der for at forhindre krybskytteri ikke findes nogen anden brugbar løsning som omhandlet i habitatdirektivets artikel 16, stk. 1?
               
                           —
                        
                        
                           Kan der i så fald tages hensyn til de praktiske vanskeligheder ved at kontrollere ulovligt krybskytteri?
                        
                     
                           —
                        
                        
                           Er målsætningen om at hindre skader på hunde og øge den generelle tryghedsfølelse muligvis også af betydning ved vurderingen af spørgsmålet om, hvorvidt der findes en anden brugbar løsning?
                        
                     
         
               3)
            
            
               Hvordan skal den i habitatdirektivets artikel 16, stk. 1, nævnte betingelse vedrørende den pågældende bestands bevaringsstatus vurderes i forbindelse med tildeling af regionalt begrænsede dispensationer?
               
                           —
                        
                        
                           Skal bevaringsstatus for en art vurderes både i relation til et bestemt område og i relation til hele medlemsstatens område eller i relation til et endnu større udbredelsesområde for den pågældende art?
                        
                     
                           —
                        
                        
                           Er det muligt, at de i habitatdirektivets artikel 16, stk. 1, fastsatte betingelser for at udstede en dispensation er opfyldt, selv om en arts bevaringsstatus ud fra en objektiv vurdering ikke kan anses for gunstig i direktivets forstand?
                        
                     
                           —
                        
                        
                           Såfremt ovenstående spørgsmål besvares bekræftende: I hvilken situation kan dette komme i betragtning?
                        
                     
         
      (1)  Rådets direktiv 92/43/EØF af 21.5.1992 om bevaring af naturtyper samt vilde dyr og planter (EFT 1992, L 206, s. 7).